Voorused ei näi machomehele sobivat. Aga see otsus on ennatlik ja asjast mööda. Just vaprus ehk mehisus on klassikaline voorus, mida näitab selgelt tõik, et sõna "voorus" on paljudes Euroopa keeltes tuletatud ladina tüvest vir ehk mees. Virtus omakorda tähendab mehisust, mehevoorusi, tublidust, vaprust, vahvust, kangelaslikkust, (vaimu)annet ja andekust. Kuna need asjad olid kõik hinnatud  ning ihaldusväärsed, sai sõnast ka üldnimetus vooruslikkuse ja voorusliku käitumise kohta - niisiis mehise mehe kohta käiv iseloomustus.